Source: https://hunvaldugy.blog.hu/2016/03/05/425_csak_roviden?token=35c36d58921cc0097460a996497d8509
Timestamp: 2019-05-22 05:22:37+00:00

Document:
425. Csak röviden (5) - A Hunvald-ügy
2016.03.05. 07:01 Hunvaldugy
425. Csak röviden (5)
Címkék: rendőrség népszavazás kúria handó tünde 444.hu vasárnapi boltbezárás
"Van jogászotok? Jogászunk még lenne, de ügyésze csak a fidesznek van.”
Jóreggelt, jó reggelt. Megint itt a szombat, így aztán addig is, amíg is – röviden, tömören. Kezdjük a legjobbal, már ha valakinek a Tanú világa élőben a legjobbak közé tartozik. Már maga a melllékelt kép is megér egy misét, de a kiemelt jegyzőkönyvi szövegeket olvasva, azt hiszem még Feliksz Edmundovics Dzerzsinszkij (Феликс Эдмундович Дзержинский) is elégedetten csettintett volna, az elismerés és a meghatottság könnyeivel a szemében.
A Tanú párbeszédeit idézi fel Szájer feleségének kihallgatási jegyzőkönyve
Az ugyanis valami csuda, ahogy Handó "Bástya Elvtársnő" Tünde, az Országos Bírósági Hivatal (OBH) elnöke elbánik a szerencsétlen pályázóval. Mert az nem nyalt neki eléggé – írja a 444. (Feltétlenül tessék elolvasni a jegyzőkönyvi szövegeket, isten bizony megéri. Már ha szeret borzongani a mai izék szellemvasútján…)
Nem független az ítélkezés? - Az Országos Bírósági Hivatal elnökének céljairól, eljárásmódjáról és személyiségéről is sokat elárulhat a jegyzőkönyv, a lapunknak nyilatkozó bírók pedig csak még siralmasabb képet festettek, főként amikor kimondták: szó sincs itt már független ítélkezésről. (Népszava)
Aztán itt van a másik slágertéma, a kopasz-gate. A fentiek után ugyan már tényleg nem lehet csodálkozni, de ha mégis, akkor is csak azon, hogy egyáltalán még működik az igazságszolgáltatás, hellyel meg egy kis közzel. Ami most biztosnak látszik: a Kúria szembeszállt a kopaszokkal (és talán azokkal is, akik őket mozgatták). Megváltoztatták ugyanis a Nemzeti Választási Bizottság határozatát, a Kúria kimondta, Nyakót igenis akadályozták népszavazási kezdeményezése benyújtásában, és igenis fenyegetően léptek fel vele szemben a kopaszok. De – szerintük – nem ismerték Erdősinét. Itt azért hadd’ kérdezzem meg igen szerényen: tessen már elárulni, akkor hogy a búbánatba került a kigyúrt polgártársak dossziéjában Erdősiné népszavazási kérdése? Az utcán találták?
Mindenesetre a Fővárosi főügyészség nyomozást rendelt el a múlt hétfői kopaszbalhé miatt – de csak a Kúria csütörtök éjjel közzétett végzése nyomán. A nyomozást a Budapesti Rendőr-főkapitányság Korrupciós és Gazdasági Bűnözés Elleni Főosztálya folytatja, erről Nyakó Istvánt péntek délben értesítették. (Bár eddig a szerv nem látott semmi rendkívülit abban, hogy kopasz, kigyúrt férfiak döntötték el, ki léphet be a Választási Irodába…)
Ugye, ugye, nem kell ehhez vérnek folynia, még csak az sem szükséges, hogy egy pofon elcsattanjon. „Csak” a Kúria döntése kellett ehhez.
Mi van, ha a bíróság mégis úgy dönt, hogy bűncselekmény történt, és a verőemberek kimerítették a BTK-ban foglaltakat? Megbánják-e a kopaszok, hogy elkísérték Erdősinét, és elmondják-e a nyomozóhatóságnak, hogy kitől kapták a megbízást? A jelenlegi történések alapján még bármi elképzelhető, talán az is, hogy mi dönthetünk arról, akarunk-e zárva tartó vasárnapot… (stop.hu)
Hát ennyi volt így nagyhírtelen most szombatra, holnap vasárnap, egy röpke pillanatra jusson eszünkbe a KDNP, és külön Semjén Zsolt… (Ha Ön rosszul viseli a csúnya beszédet itt van a finomított, extra verzió.)
A Kúria kimondta, hogy "az esélyegyenlőség és a rendeltetésszerű joggyakorlás alapelvi követelményét sérti”, hogy a székházban lévő „ismeretlen személyek” Nyakót „akadályoz- ták az országos népszavazás kezdeményezéséhez fűződő jogának gyakorlásában”. A Kúria ugyan nem semmisítette meg az NVI-nek azt a döntését, ami alapján a kopaszok és Erdősi Istvánné megnyerték a múlt hétfői küzdelmet, de csütörtöki ítéletük nyomán Nyakó felülvizsgálati kérelmet nyújthat be a döntéssel szemben. Nyakó ezzel a jogával élni is fog.
https://hunvaldugy.blog.hu/api/trackback/id/tr238445654
LaMaa 2016.03.05. 10:57:56
Az igazán megdöbbentő az, hogy ezt a szürreális "meghallgatást" még ki is rakták a birosag.hu-ra. Mintha büszkék lennének rá...
birosag.hu/sites/default/files/allomanyok/palyazatok/palyazati_jkv/dr._illes_krisztina_ft_polg.koll_.allas_jkv.pdf

References: kúria 
 Kúria 
 Kúria 
 Kúria 
 Kúria 
 bíróság 
 Kúria 
 Kúria